b'\n_START_ARTICLE_\nArto Leivo\n_START_PARAGRAPH_\nArto Leivo (s. 1959) on suomalainen vapaa kirjailija ja pitk\xc3\xa4n linjan kirjallisuusvaikuttaja._NEWLINE_Leivo on kirjoittanut dekkareita salanimell\xc3\xa4 Frank Cray sek\xc3\xa4 suomentanut kymmeni\xc3\xa4 teoksia muun muassa Frank Millerilt\xc3\xa4, James Lee Burkelta, Augusten Burroughs\xe2\x80\x99lta ja Hal Sirowitzilta. H\xc3\xa4n ty\xc3\xb6skenteli vuoteen 2006 saakka Like Kustannuksen kotimaisen kirjallisuuden kustannusp\xc3\xa4\xc3\xa4llikk\xc3\xb6n\xc3\xa4 ja julkaisi yli 30 esikoiskirjailijan teokset, muun muassa Arno Kotron. Leivo on toiminut my\xc3\xb6s Pilot-kustannuksen kustannusp\xc3\xa4\xc3\xa4llikk\xc3\xb6n\xc3\xa4._NEWLINE_Leivo valmistui Helsingin yliopistosta vuonna 1991 p\xc3\xa4\xc3\xa4aineenaan yleinen kirjallisuustiede. Gradunsa h\xc3\xa4n teki Charles Bukowskista, jota h\xc3\xa4n on kuvannut \xe2\x80\x9doppi-is\xc3\xa4kseen\xe2\x80\x9d.'